CELEX: 62010CO0028
Language: el
Date: 2010-09-02 00:00:00
Title: Διάταξη του Δικαστηρίου (δεύτερο τμήμα) της 2ας Σεπτεμβρίου  2010. # Mehmet Salih Bayramoglu κατά Ευρωπαϊκού Κοινοβουλίου και Συμβούλιο της Ευρωπαϊκής Ενώσεως. # Αίτηση αναιρέσεως - Άρθρο 119 του Κανονισμού Διαδικασίας - Παράτυπα αιτήματα - Προδήλως απαράδεκτο. # Υπόθεση C-28/10 P.

Διάταξη του Δικαστηρίου (δεύτερο τμήμα) της 2ας Σεπτεμβρίου 2010 – Bayramoglu κατά Κοινοβουλίου και Συμβουλίου 
      (Υπόθεση C‑28/10 P)
      «Αίτηση αναιρέσεως – Άρθρο 119 του Κανονισμού Διαδικασίας – Παράτυπα αιτήματα – Προδήλως απαράδεκτο»
      Αναίρεση – Λόγοι – Αιτήματα με τα οποία δεν ζητείται η πλήρης ή μερική ακύρωση της προσβαλλομένης αποφάσεως – Λόγος ακυρώσεως υποβληθείς για πρώτη φορά στο πλαίσιο της αιτήσεως αναιρέσεως – Προδήλως απαράδεκτο (Κανονισμός Διαδικασίας του Δικαστηρίου, άρθρο 113 §§ 1 και 2) (βλ. σκέψεις 12-18)
      Αντικείμενο 
      
         
               Αίτηση αναιρέσεως κατά της διατάξεως του Πρωτοδικείου [νυν Γενικού Δικαστηρίου] (δεύτερο τμήμα) της 24ης Σεπτεμβρίου 2009,
                  T-110/09, Bayramoglu κατά Κοινοβουλίου και Συμβουλίου, με την οποία το Πρωτοδικείο απέρριψε ως προδήλως απαράδεκτη προσφυγή
                  περί ακυρώσεως της αποφάσεως 2004/511/ΕΚ του Συμβουλίου, της 10ης Ιουνίου 2004, σχετικά με την αντιπροσώπευση του κυπριακού
                  λαού στο Ευρωπαϊκό Κοινοβούλιο σε περίπτωση διευθέτησης του κυπριακού προβλήματος – Εκπρόθεσμη άσκηση προσφυγής
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως. 
               
            
         
                  2)
               
               
                  
               
               
                  	Καταδικάζει τον M. S. Bayramoglu στα δικαστικά έξοδα.